jkorsvik/nowiki_second_scrape_merged huggingface dataset:
Roch Marc Christian Kaboré

Roch Marc Christian Kaboré (født 25. april 1957) er en politiker fra Burkina Faso som har vært landets president siden 29. desember 2015. Den 26. januar 2022 ble det kunngjort et brev fra Kaboré der han kunngjorde sin fratreden som president. Landet hadde 23. januar samme år, vært gjenstand for et militærkupp og Kaboré var arrestert av militærregimet.Han var statsminister fra 1994 til 1996 og president i nasjonalforsamlingen fra 2002 til 2012. Kaboré var også president for partiet Congrès pour la Démocratie et le Progrès (CDP) fram til han forlot partiet i 2014. Han dannet samme år Mouvement du Peuple pour le Progrès (MPP) og stilte i november 2015 som presidentkandidat for partiet. Han vant valget i første valgomgang.


== Bakgrunn og familie ==
Kaboré er født i Ouagadougou, hovedstaden i Burkina Faso (tidligere Øvre Volta). Han er sønn av Bila Charles Kaboré, tidligere statsråd og visesentralbanksjef i Sentralbanken for de vestafrikanske statene (BCEAO). Han studerte økonomi ved Universitetet i Dijon, Frankrike med bachelorgrad i 1979 og mastergrad i 1980.Kaboré giftet seg i 1982 med Sika Bella Kaboré. Hun er juristutdannet og født i nabolandet Togo. Paret har tre barn.


== Karriere ==
Han startet sin yrkeskarriere i International Bank of Burkina (BIB) hvor også hans far hadde jobbet. I 1984 ble han generaldirektør i banken, en stilling han hadde til 1989. Mellom 1989 og 1994 satt han i regjeringen og var også spesialrådgiver for presidenten. Han var statsminister fra 1994 til 1996. I februar, da partiet CDP ble stiftet, ble han partiets første visepresident samtidig som han var spesialrådgiver for presidenten.6. juni 2002 ble han valgt til president i Burkina Fasos nasjonalforsamling, der han etterfulgte Mélégué Maurice Traoré.Etter valget i 2007 ble han gjenvalgt til nasjonalforsamlingens president med stort flertall. Den 6. Januar 2014 kunngjorde Kaboré sammen med flere andre fremstående medlemmer at de meldte seg ut av partiet CDP på grunn av at partiet hadde beveget seg i retning av udemokratiske synspunkter. Den konkrete foranledningen var at CDP ønsket å fjerne tidsbegrensningen på presidentvalg slik at president Blaise Compaoré kunne stille til gjenvalg på nytt i 2015. Utbryterne stiftet 25. januar 2014 et nytt parti, Mouvement du Peuple pour le Progrès (MPP), under Kaborés ledelse.I juli 2015 vedtok MPP at Kaboré var deres kandidat til presidentvalget 29. november 2015. Ved dette valget fikk Kaboré 53,5% av stemmene i første (og dermed eneste) valgomgang. og han ble tatt i ed som ny president 29. desember samme år. Han utnevnte økonomen Paul Kaba Thieba til ny statsminister 7. januar 2016. Thieba og hans regjering gikk av 19. januar 2019. President Kaboré ga ingen begrunnelse da han kunngjorde avgangen. Han oppnevnte to dager senere Christophe Joseph Marie Dabiré til ny statsminister.


== Referanser ==
Christophe Joseph Marie Dabiré

Christophe Joseph Marie Dabiré (født 27. august 1948) er en politiker fra Burkina Faso, og han er fra 2019 landets statsminister. Han ble utnevnt av president Roch Marc Christian Kaboré 21. januar 2019 og etterfulgte Paul Kaba Thieba som hadde gått av to dager tidligere. President Kaboré hadde ikke gitt noen begrunnelse for skiftet av statsminister. 8. desember 2021 avsluttet president Roch Marc Christian Kaboré funksjonene til sin statsminister Christophe Marie Joseph Dabiré, forfatter av et "avskjedsbrev", som automatisk resulterte i hele regjeringens.


== Karriere ==
Dabiré arbeidet i Økonomi- og planleggingsdepartementet fra 1984 til  1992. Fra 1992 til 1997 var han helseminister i regjeringen til Kaboré, og fra 1997 til 2000 var han ansvarlig for høyere utdanning og vitenskap i Burkina Faso.
Dabiré har representert Burkina Faso i Den vestafrikanske økonomiske og monetære union (kalt UEMOA etter unionens franske navn, Union économique et monétaire ouest-africaine),Han satt to perioder i nasjonalforsamlingen som representant for partiet CDP (Congrès pour la Démocratie et le Progrès), fram til 2007.
Den 21. januar 2019 ble han utnevnt til statsminister i Burkina Faso.
8. desember 2021 avsluttet president Roch Marc Christian Kaboré funksjonene til sin statsminister Christophe Marie Joseph Dabiré, forfatter av et "avskjedsbrev", som automatisk resulterte i hele regjeringens.


== Referanser ==
Gråkjøttmeis

Gråkjøttmeis (Parus cinereus) er en art av spurvefugl (Passeriformes) i meisefamilien (Paridae), som inngår i gruppen av sangfugler (Passeri). Arten er endemisk for Sør- og Sørøst-Asia og tilhører slekten Parus, som består av fire arter. Arten består som 12 underarter.


== Taksonomi ==
Gråkjøttmeis ble tidligere regnet som konspesifikk med kjøttmeis (P. major).


== Biologi ==
Gråkjøttmeis måler cirka 12,5–15 cm og veier omkring 11,9–22,1 g. Arten har lignende tegninger som kjøttmeisen, men har overveiende grå fjærdrakt på oversiden og er hvit i buken.


== Inndeling og utbredelse ==
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell. 

Passeriformes, spurvefugler
Passeri, sangfugler
Passerida
Paroidea
Hyliotidae, hyliotafamilien
Stenostiridae, kvisthopperfamilien
Paridae, meisefamilien
Cephalopyrus
Sylviparus
Melanochlora
Pardaliparus
Periparus
Lophophanes
Sittiparus
Poecile
Cyanistes
Baeolophus
Pseudopodoces
Parus
P. monticolus, orientmeis
P. major, kjøttmeis
P. cinereus, gråkjøttmeis
P. m. caschmirensis, Nordvest-Himalaya og østover fra Nord-Pakistan
P. m. ziaratensis, det sentrale og sørlige Afghanistan og Vest-Pakistan
P. m. decolorans, Nordøst-Afghanistan og Nordvest-Pakistan
P. m. planorum, fra Nord-India og Nepal østover til det vestre og sentrale Myanmar
P. m. vauriei, Nordøst-India (Øst-Assam)
P. m. stupae, det vestre, sentrale og sørøstre India
P. m. mahrattarum, Sørvest-India og Sri Lanka
P. m. templorum, Øst-Thailand og Sør-Indokina
P. m. hainanus, Hainan
P. m. ambiguus, Sør-Thailand, Malayahalvøya og Sumatra
P. m. cinereus (nominatformen), Java og De små Sundaøyer
P. m. sarawacensis, fragmentert langs kysten av Borneo
P. minor, orientkjøttmeis
Machlolophus
Melaniparus
Remizidae, pungmeisfamilien


== Referanser ==


== Eksterne lenker ==
(en) Gråkjøttmeis i Global Biodiversity Information Facility 
(no) Gråkjøttmeis hos Artsdatabanken 
(en) Gråkjøttmeis hos ITIS 
(en) Gråkjøttmeis hos NCBI 
(en) Kategori:Parus cinereus – bilder, video eller lyd på Wikimedia Commons 
Parus cinereus – detaljert informasjon på Wikispecies
Orientkjøttmeis

Orientkjøttmeis (Parus minor) er en art av spurvefugl (Passeriformes) i meisefamilien (Paridae), som inngår i gruppen av sangfugler (Passeri). Arten er endemisk for Sørøst- og Øst-Asia og tilhører slekten Parus, som består av fire arter. Arten består som ni underarter i fem klader.


== Taksonomi ==
Orientkjøttmeis ble tidligere regnet som konspesifikk med kjøttmeis (P. major).


== Biologi ==
Orientkjøttmeis måler cirka 12,5–15 cm og veier omkring 11,9–22,1 g. Arten har lignende tegninger som kjøttmeisen, men har ei overveiende blassere grønn fjærdrakt på oversiden og er nærmest hvit i buken.


== Inndeling og utbredelse ==
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell. 

Passeriformes, spurvefugler
Passeri, sangfugler
Passerida
Paroidea
Hyliotidae, hyliotafamilien
Stenostiridae, kvisthopperfamilien
Paridae, meisefamilien
Cephalopyrus
Sylviparus
Melanochlora
Pardaliparus
Periparus
Lophophanes
Sittiparus
Poecile
Cyanistes
Baeolophus
Pseudopodoces
Parus
P. monticolus, orientmeis
P. major, kjøttmeis
P. cinereus, gråkjøttmeis
P. minor, orientkjøttmeis
klade (minor gr.)
P. m. minor (nominatformen), Japan (sør til Kyushu)
P. m. dageletensis, Ulleung (Dagelet) øst for Sør-Korea
P. m. tibetanus, det sørvestre og sørsentrale Kina (Sørøst- og Øst-Xizang, Sørøst- og Øst-Qinghai, og Vest-Sichuan sørover til Yunnan og Vest-Guizhou) og Nord-Myanmar
P. m. subtibetanus, det sentrale og sørsentrale Kina (Sichuan og Nord-Yunnan)
P. m. nubicolus, Øst-Myanmar, Nord-Thailand og Nordvest-Indokina
klade (commixtus)
P. m. commixtus, Nordøst-Vietnam og Sørøst-Kina (østover fra Yunnan og sørover fra elven Yangtze)
klade (amamiensis)
P. m. amamiensis, Nord-Ryukyuøyene (Amami Ōshima, Tokunoshima)
klade (okinawae)
P. m. okinawae, Okinawa (i de sentrale Ryukyuøyene)
klade (nigriloris)
P. m. nigriloris, Sør-Ryukyuøyene (Ishigaki-jima, Iriomote)
Machlolophus
Melaniparus
Remizidae, pungmeisfamilien


== Referanser ==


== Eksterne lenker ==
(en) orientkjøttmeis i Global Biodiversity Information Facility 
(no) orientkjøttmeis hos Artsdatabanken 
(en) orientkjøttmeis hos ITIS 
(en) orientkjøttmeis hos NCBI 
(en) Kategori:Parus minor – bilder, video eller lyd på Wikimedia Commons 
(en) Parus minor – galleri av bilder, video eller lyd på Wikimedia Commons 
Parus minor – detaljert informasjon på Wikispecies
Orientmeis

Orientmeis (Parus monticolus) er en art av spurvefugl (Passeriformes) i meisefamilien (Paridae), som inngår i gruppen av sangfugler (Passeri). Arten er endemisk for det sørsentale fjellområdene i Asia og tilhører slekten Parus, som består av fire arter. Arten består som fire underarter.


== Taksonomi ==
Orientmeis kan være søsterarten til kjøttmeis (P. major).


== Biologi ==
Orientmeis er noe mindre enn kjøttmeisen, men skiller seg i hovedsak fra denne gjennom å ha to vingebånd, mot kjøttmeisens ene. Arten måler cirka 12,5–13 cm og veier omkring 12–16,8 g. Arten har lignende tegninger som kjøttmeisen og er noe mer intenst grønn på oversiden og to av underartene (monticolus og yunnanensis) er noe mer intenst signalgul på undersiden. To av dem (legendrei og insperatus) er faktisk også mindre utpreget gule og delvis hvite på undersiden. Arten har dessuten ei langt mer utpreget (bredere) bryststripe.  Ssp. yunnanensis skiller seg fra nominatformen gjennom noe dypere grønnfarge på oversiden.


== Inndeling og utbredelse ==
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell. 

Passeriformes, spurvefugler
Passeri, sangfugler
Passerida
Paroidea
Hyliotidae, hyliotafamilien
Stenostiridae, kvisthopperfamilien
Paridae, meisefamilien
Cephalopyrus
Sylviparus
Melanochlora
Pardaliparus
Periparus
Lophophanes
Sittiparus
Poecile
Cyanistes
Baeolophus
Pseudopodoces
Parus
P. monticolus, orientmeis
P. m. monticolus (nominatformen), det vestlige og sentrale Himalaya, fra Nord-Pakistan østover til Vest-Nepal og Sørvest-Kina (Xizang)
P. m. yunnanensis, fra det østre Himalaya til Nordøst-India, det sentrale og sørlige Kina, Nordøst-Myanmar, Nordvest-Vietnam og det sentrale Laos
P. m. legendrei, i det sørsentrale Vietnam
P. m. insperatus, på Taiwan
P. major, kjøttmeis
P. cinereus, gråkjøttmeis
P. minor, orientkjøttmeis
Machlolophus
Melaniparus
Remizidae, pungmeisfamilien


== Referanser ==


== Eksterne lenker ==
(en) Orientmeis i Global Biodiversity Information Facility 
(no) Orientmeis hos Artsdatabanken 
(en) Orientmeis hos ITIS 
(en) Orientmeis hos NCBI 
(en) Kategori:Parus monticolus – bilder, video eller lyd på Wikimedia Commons 
(en) Parus monticolus – galleri av bilder, video eller lyd på Wikimedia Commons 
Parus monticolus – detaljert informasjon på Wikispecies
Isidor (Kiritsjenko)

Isidor (opprinnelig navn: Nikolaj Kiritsjenko (født 25. mai 1941 i Veimarn i Leningrad oblast i Sovjetunionen, død 8. august 2020 i Krasnodar) var en russisk-ortodoks biskop, erkebiskop og metropolitt.


== Liv og virke ==


=== Bakgrunn ===
Etter videregående eksamen begynte kan ved det teologiske seminar i Leningrad, og deretter Leningrads teologiske akademi. Som fjerdeårsstudent avla han den 3. januar 1967 de evige munkeløfter for metropolitten av Leningrad og Novgorod, biskop Nikodem, og tok navnet Isidor til ære for St. Isidor Jurevskij.


=== Prest ===
Den 5. februar 1967 ble han diakonviet, og den 7,. april samme år ble han prest.
Han virket i St. Aleksander Nevskij-kirken i Krasnystav-delen av Leningrad. Han ble sogneprest av Opphøyelsen av Herrens Kors i landsbyen Opolje i Kingisepp rajon, og ble i det embedet til mars 1970.
Han ble så sogneprest i menigheten Vår Frue av Kozja Goras vern. Etter ett år ble han overført til menigheten St. Georg i Staraja Russa. 
I 1973 ble han elevert til igumen. Fra september 1975 underviste han ved Leningrads teologiske akademi og hadde ansvar for akademikerenes kirke St. Johannes teologen.


=== Biskop, erkebiskop, metropolitt ===
Den 12. juni 1977 ble han elevert til arkimandritt og utnevnt til biskop av Arkhangelsk-og-Kholmogory. Den høytidelige chirotonia ble holdt 19. juni 1977 i St. Johannes teologen. Fra 1985 var han biskop av Arkhangelsk-og-Murmansk. 
I 1987 ble han overført til Jekaterinodar-og-Kuban. Han ble der gjort til erkebiskop (1989) og metropolitt (2001), fra 3. april 2001 var han metropolitt av Jekaterinodar-og-Kuban.


=== Død ===
Han døde i august 2020 som følge av komplikasjoner med COVID-19. Han ble begravet i Sta. Katarina-katedralen i Krasnodar..


== Referanser ==
Andreas Rett

Andreas Rett (født 2. januar 1924 i Fürth, Bayern, død 25. april 1997 i Wien) var en østerriksk nevrolog og forfatter, mest kjent for sin forskning på nevroutviklingsforstyrrelser som Retts syndrom og hans tro på behandling at funksjonshemmede barn har rett til å få oppfylt sine fysiske, emosjonelle og psykologiske behov. Rett mottok mange priser og æresbevisninger for innsats han gjorde i Østerrike.
Rett meldte seg inn i NSDAP i 1942. Han tjenestegjorde i tyske Kriegsmarine under andre verdenskrig.


== Biografi ==

Rett gikk på skole i Innsbruck. Faren eide et rengjøringsfirma med et ønske at sønnen skulle følge i hans fotspor, men Andreas valgte heller å studere medisin som resulterte at faren arvet ham. I 1949 ble han uteksaminert som lege før han videreutdannet seg til pediatri. I 1955 ble han sjef for barn med Downs syndrom på et eldrehjem i Lainz, Wien. I 1963 bygde han en fabrikk som nevrologiske ungdommer kunne ha som et arbeidssted.
Rett sin akademiske karriere startet i 1967 hvor han ble lektor i nevrologi og pediatri ved Universitetet i Wien. I 1973 ble han forfremmet som førsteamanuensis. I 1966 publiserte han sitt første verk om Retts syndrom.Fra 1967 var han i også sjef for Ludwig Boltzmann Institute for Research in Brain Disordred Children hvor han publiserte over 250 artikler.
Han ble etter sin død kritisert for å ha brukt forskningmateriale fra Aktion T4.


== Priser og dekorasjoner ==
1958: Karl Renner Prize
1976: Austrian Cross of Honour for Science and Art, 1st class
1982: Paracelsus Ring of Villach
1988: City of Vienna Prize for Medical Sciences
1989: Grand Decoration of Honour for Services to the Republic of Austria
2002: Andreas Rett Park in Hietzing (Vienna)


== Referanser ==


== Eksterne lenker ==
Arbeid av Andreas Rett
Decatur

Decatur kan være:


== Byer i USA ==
Decatur (Alabama)
Decatur (Arkansas)
Decatur (Georgia)
Decatur (Illinois)
Decatur (Indiana)
Decatur (Iowa)
Decatur (Michigan)
Decatur (Mississippi)
Decatur (Nebraska)
Decatur (New York)
Decatur (Tennessee)
Decatur (Texas)
Decatur City (Iowa)
Catherine Walker

Catherine Walker (født Catherine Marguerite Marie-Therese Baheux  27. juni 1945 i Calais i Frankrike, død 23. september 2010) var en opprinnelig fransk klesdesigner som var særlig kjent for å ha designet store deler av garderoben til Diana, prinsessen av Wales. I 1997 designet hun kjolen som prinsessen av Wales ble gravlagt i.


== Referanser ==
Ulfat Mustafin

Ulfat Mansurovitsj Mustafin (russland: Ульфа́т Мансу́рович Муста́фин; født 3. mai 1959 i landsbyen Staroikhsanovo i Den basjkirske autonome sovjetrepublikk i Sovjetunionen, død 29. oktober 2020 i Moskva) var en russisk politiker, forretningsmann og offentlig tjenestemann. Han var borgermester i Ufa, hovedstaden i Basjkortostan, fra 2018 til død i 2020.


== Liv og virke ==


=== Bakgrunn ===
Mustafin tok eksamen fra Ike Bashir høyskole i 1976, og begynte så på  Hong Ufa kunstkollegium. I mai 1977 ble han innkalt til militærtheneste i den sovjetiske hær. Fra mai 1979 til mars 1981 fortsatte han sin utdannelse ved Ufas institutt for lettindustri, og gikk ut derfra med utdannelse i kunst og teknologi.


=== Karriere ===
Han begynte sin forretningsmannskarriere i juni 1981 i Kirov-distriktet i Ufa. I 1992 tok han eksamen fra Ufa statsuniversitet for flyteknikk.
Han var deretter medlem av eksekutivkomiteen i Kirov distriktråd. Fra 2003 til 2008 ledet han avdelingen for finans og økonomi i Republikken Basjkortostans regjering. Den 58. mai 2008 løste presidenten seg fra denne posten. Fra 2010 til 2013 innehadde han en rekke stillinger i kjernekraftsselskapet Rosatoms ledelse. I 2013 vendte han tilbake til Ufa og arbeidet for energiselskapet Gazprom.
Den 29. oktober 2018 ble Mustafin valgt til borgermester i Ufa.Han døde 61 år gammel den 29. oktober 2020, av covid-19, etter å ha vært innlagt på sykehus i Moskva i 35 dager.


== Referanser ==
Gjefsjøen fjellgård

Gjefsjøen Fjellgård er en fjellgård ved innsjøen Gjevsjøen i Snåsa i Trøndelag, nær grensen til Sverige. Sammen med Holden, Gaundalen og Gressåmoen er dette en av fire fjellgårder uten veiforbindelse i Snåsa. Det har bodd folk på stedet fra 1790-årene. Gårdstun og kulturlandskap vitner om flere hundre års tradisjoner med gårdsdrift samt fiske og fangst. I nyere tid har også turisme blitt en viktig inntektskilde. Gården er fortsatt bebodd og i drift. Sommerstid er adkomst er til fots, en 7-8 timers tur over fjellet fra Ismenningen i Snåsa. Det er også mulig å ta båt fra Bjørkede på svensk side av Gjevsjøen. På vinteren kan man komme til Gjefsjøen på ski eller med snøscooter fra Ismenningen i Snåsa eller over Gjevsjøen fra Björkedet i Sverige. Det er vinterbrøytet vei både til Ismenningen og til Björkedet.


== Turistnæring ==
Per 2020 tilbyr eieren av Gjefsjøen fjellgård overnatting, servering, båttransport og båtutleie for turister.


== Andre verdenskrig ==
I de siste krigsmånedene i 1945 var Gjefsjøen fjellgård en sentral plass i forbindelse med den amerikanskledede Operasjon Rype som var en del av Office of Strategic Services (OSS). Sabotørene hadde sin base på fjellgården og bygningen som ble brukt som hovedkvarter er nå under restaurering av foreningen OSS Gjefsjøen. Heimevernets Innsatsstyrke Rype i Trøndelag Heimevernsdistrikt har tatt navnet etter operasjonen.


== Referanser ==


== Litteratur ==
Sigvart Tøsse. «Sabotasjen mot jernbanen i Nord-Trøndelag under 2. verdenskrig» I: Nord-Trøndelag historielags årbok 1983
Jarle Skjei (red.). Operasjonene Woodlark og Rype : et 50-årsminne. Snåsa kommune, 1995. ISBN 82-992976-1-3
Kåre Olav Solhjell. Fra krig til fred : Fokus på Snåsa og Nord-Trøndelag. Boksmia forlag, 2001. ISBN 82-91871-12-4
Frode Lindgjerdet Kampen om Nordlandsbanen 1944–45, Ares Forlag, 2016 ISBN 9788292938508
Helge Kjenstad og Alfred Andersson Gjevsjøgubben Alfred Andersson, Grøndahl og Dreyer 1983, ISBN 13-9788250406537


== Eksterne lenker ==
(no) Offisielt nettsted
Erik M. Galimov

Erik Mikhajlovitsj Galimov (russisk: Эрик Михайлович Галимов; født 29. juli 1936 i Vladivostok i Sovjetunionen,
 død 24. november 2020 i Moskva) var en russisk geokjemiker og videnskapsdoktor.
Han var sjefsredaktør for det russiske fagtidsskriftet Geokhimija (Геохимия) fra 2005 til sin død. Han var også medlem av Det russiske vitenskapsakademi fra 1994 til sin død. Han var «distingvert professor» ved Statsuniversitetet i Moskva.Galimov døde den 24. november 2020, i en alder av 84 år, av covid-19, på en klinikk i Moskva..


== Referanser ==
Magne Karlstad

Magne Karlstad (født 4. juni 1982 i Oslo) er en norsk tidligere ishockeyspiller. Han representerte Vålerenga Hockey. Karlstad brukte draktnummer: 22 og var Back.
Karlstad spilte 211 offisielle UPC-ligaen-kamper for Vålerenga fra 2001 til 2008, og er norgesmester i ishockey fem ganger (2001, 2003, 2005, 2006 og 2007). 
Karlstad spilte på Prinsdalen Wheels fram til 2017, etter han ga seg på Vålerenga.


== Referanser ==


== Eksterne lenker ==
(en) Magne Karlstad – Eliteprospects.com
NM i kombinert 2021

Norgesmesterskapet i kombinert 2021 er en del av Norgesmesterskapet på ski 2021.
Første del ble arrangert med hopprenn 3. og 4. oktober 2020 på Granåsen skisenter i Trondheim, og langrenn 21. og 22. november 2020 som en del av Beitosprinten på Beitostølen.Andre del skal avholdes fra 25. til 27. mars 2021 i Trondheim.


== Medaljevinnere ==


=== Kvinner ===


=== Menn ===


== Resultater ==


=== Kvinner ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Anders Blegeberg

Anders Blegeberg (født 4. desember 1969) er en norsk ishockeytrener og tidligere ishockeyspiller hos Furuset FIF. Blegeberg er nevø til ishockeyspiller Petter Eide som spilte på Vålerenga.
Anders Blegeberg vokste opp på Romsås og spilte juniorhockey i Furuset FIF til han var 15 år. Der spilte han med blant annet med Ole Eskild Dahlstrøm og Tommy Jakobsen.
Anders Blegeberg har jobbet som hockeytrener siden 1985. Han har trent spillere i  Grüner Ishockey, Furuset, Lillehammer, Vålerenga, Spektrum Flyers og Manglerud/Star. Han har trent Norge U-16, U-18 og U-20. Han har en Master Trainer, som er den høyeste trenerutdannelsen i Norge. Han trente det norske U-20-landslaget i verdensmesterskapet i 2004. Han var topputviklere i Vålerenga Ishockey fra 2006 til 2008.
Våren 2011 startet han på den høyeste trenerutdannelsen i Sverige. I dag jobber han som sportssjef ved Wang Toppidrett. 


== Referanser ==


== Eksterne lenker ==
(en) Anders Blegeberg – Eliteprospects.com (personale) 
Anders Blegeberg på Twitter
Norgesmesterskapet på ski 2022

Norgesmesterskapet på ski 2022 var sesongens norgesmesterskap i de nordiske grenene hopp, kombinert og langrenn.Kombinert del 1 ble arrangert i Oslo fra 16. til 18. november 2021. 
Hopp stor bakke ble arrangert i Oslo den 18. januar 2022.
Langrenn del 1 ble arrangert i Harstad fra 26. – 29. mars, mens del 2 ble arrangert på Lygnasæter fra 6. til 9. april.


== Langrenn ==


=== Menn ===


=== Kvinner ===


== Hopp ==


=== Menn ===


=== Kvinner ===


=== Mikslag ===


== Kombinert ==


=== Kvinner ===


=== Menn ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Liste over Jacksonville Jaguars-sesonger

Dette er en liste for alle sesongresultatene for amerikansk fotballaget Jacksonville Jaguars i National Football League (NFL). Listen dekker sesonger fra 1995 til dags dato, inkludert resultater i sluttspill samt individuelle utmerkelser tildelt spillere eller hovedtrenere. Jaguars ble sammen med Carolina Panthers med i NFL i 1995. Jacksonville er ett av fire lag som aldri har spilt i et Super Bowl. De nådde AFC Championship i 1996 1999 og 2017.


== Sesongresultater ==


=== Sammenlagtresultater ===


== Kilder ==
«NFL.com – History – Yearly Standings». NFL.com (engelsk). Besøkt 7. desember 2020. 
«Pro Football Hall of Fame – Jacksonville Jaguars». Pro Football Hall of Fame (engelsk). Besøkt 7. desember 2020. 
«Jacksonville Jaguars (1995–Present)». Sports E-Cyclopedia (engelsk). Besøkt 7. desember 2020. 
«Jacksonville Jaguars History». JT-SW.com (engelsk). Besøkt 7. desember 2020.